Ing babak kapindho, dada diobahaké kaping loro, lengen kiwa medhun ana ing sandhing awak lan sikut diluruské, lan penari nglakokaké gerakan pacak gulu. Nalika lengen kiwa nglakokaké posisi blarak sempal, sikil uga digèsèr bali menyang posisi tanjak tengen. Sawisé kuwi, penari banjur mbalèni gerakan kapisan lan kapindho. Ing gerakan kaping papat, gerakan dirampungi kanthi nekuk sikut kiwa lan nyèlèhaké tangan kiwa ing dhuwur tangan tengen, driji lurus banjur nglakokaké gerak sabetan utawa besut.